En 53-årig mand omkom mandag formiddag i en brand i sin bolig på Gl. Hirtshalsvej ved Hjørring. - Vi ved endnu ikke, hvordan branden opstod, men vi formoder, at det kan være rygning i sengen. Teknikerne arbejder stadig på at fastslå årsagen til branden, fortælle vagtchef ved Nordjyllands Politi Carsten Kjær. Beredskabscenter Hjørring blev kaldt ud lidt over klokken 9, og branden var slukket klokken 10. - Vi blev kaldt ud til en bygningsbrand, og da vi kom ud til stedet, var ruderne sorte af sod. Det er tegn på, at der har været meget høj varme i bygningen, siger indsatsleder Dennis Ottosen. og fortsætter: - Det er stadig uvist, hvad der startede branden, men et af rummene i bygningen er mere sodet end de andre, så vi har en idé om, hvor den begyndte. Vagtchefen oplyse, at de pårørende til den omkomne er underrettet.

Opsummering:
Beboelse på Gl. Hirtshalsvej ved Hjørring var mandag formiddag i brand. En 53-årig mand omkom i branden.